Яўген Валер’евіч Памазан

Яўген Памазан (нар. , Ангрэн, Узбекістан) — расійскі футбаліст, брамнік клуба «СКА-Хабараўск».

 Клубная кар’ера 
Выхаванец акадэміі краснадарскай «Кубані». У 2006 годзе далучыўся да асноўнага складу клуба, аднак заставаўся запасным брамнікам. 27 чэрвеня 2007 года згуляў свой адзіны матч у асноўным складзе каманды, выйшаўшы на замену ў матчы 1/16 фіналу Кубка Расіі 2007/08 супраць «Металурга-Кузбаса».

У ліпені 2007 года на правах арэнды перайшоў у маскоўскі ЦСКА, праз паўгады армейцы выкупілі маладога брамніка. У складзе чырвона-сініх правёў адзін матч Прэм’ер-лізе ў 2007 годзе (28 кастрычніка супраць «Крылаў Саветаў»), а ў наступным згуляў два матчы ў розыгрышы Кубка Расіі 2008/2009 (1/32 і 1/16 фіналу). У тым сезоне ЦСКА сталі ўладальнікамі трафею.

Зімой 2010 года на правах арэнды перайшоў ва «Урал», дзе неўзабаве стаў адным з асноўных брамнікаў, а наступнай зімой галкіпера арандаваў «Спартак» з Нальчыка, за які правёў шэсць гульняў.

У жніўні 2011 года афіцыйна стаў іграком махачкалінскага «Анжы». У сезоне 2012/2013 у складзе гэтага клуба стаў бронзавым прызёрам чэмпіянату Расіі, а таксама фіналістам Кубка Расіі. Увосень 2012 года дэбютаваў у групавым этапе Лігі Еўропы УЕФА.

У чэрвені 2013 года ізноў адправіўся ў арэнду ў «Урал», але ўжо ў жніўні вярнуўся ў «Анжы». У агульнай суме за махачкалінцаў правёў 29 матчаў, шэсць — на нуль. У складзе «Урала» адгуляў 26 матчаў, восем з якіх былі сухімі.

У ліпені 2014 года стаў іграком «Кубані», куды адправіўся ў арэнду. За клуб правёў толькі адзін матч у Кубку Расіі. Наступным летам вярнуўся назад у «Анжы», але ўжо праз год стаў паўнапраўным футбалістам краснадарскага клуба. У агульнай суме за «Кубань» у актыве сем матчаў. У сезоне 2014/2015 стаў фіналістам Кубка Расіі ў складзе краснадарскага клуба.

Улетку 2017 года падпісаў кантракт з калінінградскай «Балтыкай», дзе стаў асноўным брамнікам. У складзе балтыйцаў галкіпер правёў 73 матчы, 22 з якіх — на нуль.

У чэрвені 2020 года падпісаў кантракт з мінскім «Дынама»Российский голкипер Помазан подписал контракт с минским "Динамо". Стаў асноўным брамнікам беларускай каманды. У чэрвені 2021 года па пагадненні бакоў пакінуў клубПомазан покинул минское "Динамо" і неўзабаве стаў іграком «Чайкі» з ФНЛ, падпісаўшы двухгадовы кантракт. Застаўся ў камандзе і пасля таго, як яна была пераведзена ў трэці дывізіён, стаў капітанам каманды.

У ліпені 2022 года падпісаў кантракт з клубам «СКА-Хабараўск».

 Міжнародная кар’ера 
У 2006 годзе стаў чэмпіёнам Еўропы сярод юнакоў да 17 гадоў. У складзе зборнай Расіі U-17 галкіпер адгуляў ва ўсіх пяці матчах, тры з якіх — на нуль. Па выніках турніру Памазан быў прызнаны найлепшым іграком турніру.

 Дасягненні 
   Бронзавы прызёр чэмпіянату Расіі (2): 2007, 2012/13
  Уладальнік Кубка Расіі (2): 2008, 2009

 Крыніцы 

Катэгорыя:Футбольныя варатары
Катэгорыя:Футбалісты Расіі
Катэгорыя:Ігракі ФК Кубань Краснадар
Катэгорыя:Ігракі ФК ЦСКА Масква
Катэгорыя:Ігракі ФК Урал Екацярынбург
Катэгорыя:Ігракі ФК Спартак Нальчык
Катэгорыя:Ігракі ФК Анжы
Катэгорыя:Ігракі ФК Балтыка Калінінград
Катэгорыя:Ігракі ФК Дынама Мінск
Катэгорыя:Ігракі ФК Чайка Песчанакопскае
Катэгорыя:Ігракі ФК СКА-Хабараўск
Катэгорыя:Майстры спорту Расіі